ai4bharat/Pralekha huggingface dataset:
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ‘ਅੰਮ੍ਰਿਤ ਕਾਲ’ ਦੌਰਾਨ ਨੌਕਰਸ਼ਾਹੀ ਨੂੰ ਭਾਰਤ ਨੂੰ ਵਿਕਸਿਤ ਰਾਸ਼ਟਰ ਬਣਾਉਣ ਲਈ ਅਗਵਾਈ ਕਰਨ ਦੀ ਤਾਕੀਦ ਕੀਤੀ
ਉਪ ਰਾਸ਼ਟਰਪਤੀ ਨੇ ਸਿਵਲ ਸਰਵੈਂਟਸ ਨੂੰ ਰਾਜਨੀਤਿਕ ਵਿਵਸਥਾਵਾਂ ਦੀ ਪਰਵਾਹ ਕੀਤੇ ਬਿਨਾਂ ਸੰਵਿਧਾਨ ਦੀ ਪਾਲਣਾ ਕਰਨ ਦਾ ਸੱਦਾ ਦਿੱਤਾ
ਉਪ ਰਾਸ਼ਟਰਪਤੀ ਨੇ ਭਾਰਤੀ ਲੋਕ ਪ੍ਰਸ਼ਾਸਨ ਸੰਸਥਾਨ ਦੀ 68ਵੀਂ ਸਾਲਾਨਾ ਜਨਰਲ ਬਾਡੀ ਮੀਟਿੰਗ ਵਿੱਚ ਸ਼ਿਰਕਤ ਕੀਤੀ
ਉਪ-ਰਾਸ਼ਟਰਪਤੀ, ਸ਼੍ਰੀ ਜਗਦੀਪ ਧਨਖੜ ਨੇ ਅੱਜ ਸਿਵਲ ਅਧਿਕਾਰੀਆਂ ਨੂੰ ਅਗਲੇ 25 ਸਾਲਾਂ ਵਿੱਚ ‘ਅੰਮ੍ਰਿਤ ਕਾਲ’ ਦੌਰਾਨ ਭਾਰਤ ਨੂੰ ਇੱਕ ਵਿਕਸਿਤ ਰਾਸ਼ਟਰ ਬਣਾਉਣ ਲਈ ਅਗਵਾਈ ਕਰਨ ਦਾ ਸੱਦਾ ਦਿੱਤਾ। ਉਨ੍ਹਾਂ ਸੁਝਾਅ ਦਿੱਤਾ ਕਿ ਉਹ ਪ੍ਰਧਾਨ ਮੰਤਰੀ ਦੇ "ਨਿਊਨਤਮ ਸਰਕਾਰ - ਵੱਧ ਤੋਂ ਵੱਧ ਸ਼ਾਸਨ" ਦੇ ਸਿਧਾਂਤ ਦੀ ਭਾਵਨਾ ਨਾਲ ਚੱਲਣ, ਇਹ ਦੇਖਦੇ ਹੋਏ ਕਿ 'ਇਹ ਸਿਰਫ਼ ਇੱਕ ਨਾਅਰਾ ਨਹੀਂ ਹੈ, ਬਲਕਿ ਸਮੇਂ ਦੀ ਲੋੜ ਹੈ'।
ਸ਼੍ਰੀ ਧਨਖੜ, ਜੋ ਇੰਡੀਅਨ ਇੰਸਟੀਟਿਊਟ ਆਫ ਪਬਲਿਕ ਐਡਮਿਨਿਸਟ੍ਰੇਸ਼ਨ  ਦੇ ਪ੍ਰਧਾਨ ਵੀ ਹਨ, ਅੱਜ ਨਵੀਂ ਦਿੱਲੀ ਵਿੱਚ ਇੰਸਟੀਟਿਊਟ ਦੀ 68ਵੀਂ ਸਾਲਾਨਾ ਜਨਰਲ ਬਾਡੀ ਮੀਟਿੰਗ ਵਿੱਚ ਸ਼ਿਰਕਤ ਕਰ ਰਹੇ ਸਨ। ਅਹੁਦਾ ਸੰਭਾਲਣ ਤੋਂ ਬਾਅਦ ਉਪ ਰਾਸ਼ਟਰਪਤੀ ਦਾ ਆਈਆਈਪੀਏ ਦੀ ਇਹ ਪਹਿਲਾ ਦੌਰਾ ਵੀ ਸੀ।
ਸਾਲ ਭਰ ਵਿੱਚ ਆਈਆਈਪੀਏ ਦੀਆਂ ਪ੍ਰਾਪਤੀਆਂ 'ਤੇ ਵਿਚਾਰ ਕਰਦੇ ਹੋਏ, ਸ਼੍ਰੀ ਧਨਖੜ ਨੇ ਕਿਹਾ ਕਿ 'ਮਿਸ਼ਨ ਕਰਮਯੋਗੀ ਇੱਕ ਈਕੋਸਿਸਟਮ ਨੂੰ ਸਮਰੱਥ ਬਣਾਉਂਦਾ ਹੈ ਜੋ ਸਰਕਾਰ ਵਿੱਚ ਹਰੇਕ ਵਿਅਕਤੀ ਨੂੰ ਆਪਣੀ ਸਮਰੱਥਾ ਨੂੰ ਵਰਤਣ ਦੀ ਆਗਿਆ ਦਿੰਦਾ ਹੈ।
ਆਈਆਈਪੀਏ ਨੂੰ, ਆਪਣੀ ਵਿਸ਼ਾਲ ਸਮਰੱਥਾ ਦੇ ਨਾਲ, ਉਸ ਬਦਲਾਅ ਨੂੰ ਉਤਪ੍ਰੇਰਿਤ ਕਰਨਾ ਹੋਵੇਗਾ।
ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦਾ ‘ਸਬਕਾ ਸਾਥ, ਸਬਕਾ ਵਿਕਾਸ, ਸਬਕਾ ਵਿਸ਼ਵਾਸ, ਸਬਕਾ ਪ੍ਰਯਾਸ’ ਦਾ ਉਪਦੇਸ਼ ਭਾਰਤੀ ਸਭਿਅਤਾ ਦੇ ਲੋਕਾਚਾਰ ਅਤੇ ਭਾਰਤੀ ਸੰਵਿਧਾਨ ਨਿਰਮਾਤਾਵਾਂ ਦੇ ਵਿਜ਼ਨ ਨੂੰ ਸ਼ਾਮਲ ਕਰਦਾ ਹੈ। ਉਨ੍ਹਾਂ ਨੇ ਨੌਕਰਸ਼ਾਹੀ ਨੂੰ ਇਸ ਵਿਜ਼ਨ ਨੂੰ ਹਕੀਕਤ ਵਿੱਚ ਬਦਲਣ ਅਤੇ ਸਰਕਾਰ ਦੇ ਵਿਕਾਸ ਦੇ ਵਿਜ਼ਨ ਨੂੰ ਆਖਰੀ ਵਿਅਕਤੀ ਤੱਕ ਪਹੁੰਚਾਉਣ ਲਈ ਕੰਮ ਕਰਨ ਦਾ ਸੱਦਾ ਦਿੱਤਾ।
ਸ਼੍ਰੀ ਧਨਖੜ ਨੇ ਸਿਵਲ ਸਰਵੈਂਟਸ ਨੂੰ ਵੀ ਤਾਕੀਦ ਕੀਤੀ ਕਿ ਉਹ ਆਪਣੇ ਫਰਜ਼ਾਂ ਦੀ ਪੂਰਤੀ ਕਰਦੇ ਹੋਏ, ਸੱਤਾ ਵਿੱਚ ਰਾਜਨੀਤਿਕ ਵਿਵਸਥਾਵਾਂ ਦੀ ਪਰਵਾਹ ਕੀਤੇ ਬਿਨਾਂ, ਸੰਵਿਧਾਨਕ ਨਿਯਮ ਦੀ ਕਿਤਾਬ ਨਾਲ ਜੁੜੇ ਰਹਿਣ। ਉਨ੍ਹਾਂ ਕਿਹਾ, “ਨੌਕਰਸ਼ਾਹੀ, ਸਿਵਲ ਸੋਸਾਇਟੀ ਅਤੇ ਵੱਡੇ ਪੱਧਰ 'ਤੇ ਲੋਕਾਂ ਦੁਆਰਾ ਪ੍ਰਣਾਲੀਗਤ ਭ੍ਰਿਸ਼ਟਾਚਾਰ ਦੀ ਘਾਤਕ ਪ੍ਰਵਿਰਤੀ ਨੂੰ ਜੜ੍ਹੋਂ ਪੁੱਟਣਾ ਹੋਵੇਗਾ।”
ਇਸ ਮੌਕੇ ਬੋਲਦਿਆਂ ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਭਵਿੱਖ ਲਈ ਤਿਆਰ ਨੌਕਰਸ਼ਾਹੀ ਨੂੰ ਵੱਧਦੀ ਆਬਾਦੀ, ਵਧਦੀ ਆਮਦਨ-ਅਸਮਾਨਤਾ ਅਤੇ ਜਲਵਾਯੂ ਨਿਆਂ ਜਿਹੀਆਂ ਤਿੰਨ ਸਮੱਸਿਆਵਾਂ ਨਾਲ ਨਜਿੱਠਣ ਦੀ ਲੋੜ ਹੈ।
ਸਮਰੱਥਾ ਨਿਰਮਾਣ ਦੇ ਖੇਤਰ ਵਿੱਚ ਬਹੁਤ ਸਰਗਰਮੀ ਨਾਲ ਯੋਗਦਾਨ ਪਾਉਣ ਲਈ ਆਈਆਈਪੀਏ ਦੀ ਸ਼ਲਾਘਾ ਕਰਦੇ ਹੋਏ, ਡਾ. ਸਿੰਘ ਨੇ ਕੋਵਿਡ-19 ਮਹਾਮਾਰੀ ਦੌਰਾਨ ਸੌ ਤੋਂ ਵੱਧ ਔਫਲਾਈਨ ਅਤੇ ਔਨਲਾਈਨ ਟ੍ਰੇਨਿੰਗ ਪ੍ਰੋਗਰਾਮ ਆਯੋਜਿਤ ਕਰਨ ਅਤੇ ਆਪਣੇ ਆਪ ਨੂੰ ਡਿਜੀਟਲ ਟ੍ਰੇਨਿੰਗ ਦੇ ਇੱਕ ਪਾਵਰਹਾਊਸ ਵਿੱਚ ਤੇਜ਼ੀ ਨਾਲ ਬਦਲਣ ਲਈ ਸੰਸਥਾ ਦੀ ਸ਼ਲਾਘਾ ਕੀਤੀ।
ਬੈਠਕ ਦੌਰਾਨ, ਉਪ ਰਾਸ਼ਟਰਪਤੀ ਨੇ ਆਈਆਈਪੀਏ ਨੂੰ ਵਿਲੱਖਣ ਸੇਵਾਵਾਂ ਲਈ ਪਾਲ ਐੱਚ. ਐੱਪਲਬੀ ਅਵਾਰਡ, ਅਕਾਦਮਿਕ ਉੱਤਮਤਾ ਲਈ ਡਾ. ਰਾਜੇਂਦਰ ਪ੍ਰਸਾਦ ਪੁਰਸਕਾਰ ਅਤੇ ਜੇਤੂਆਂ ਨੂੰ ਹੋਰ ਪੁਰਸਕਾਰ ਪ੍ਰਦਾਨ ਕੀਤੇ। ਉਨ੍ਹਾਂ ਨੇ ਸੰਸਥਾ ਦੀਆਂ ਵੱਖ-ਵੱਖ ਪ੍ਰਕਾਸ਼ਨਾਵਾਂ ਵੀ ਜਾਰੀ ਕੀਤੀਆਂ।
ਇਸ ਮੌਕੇ ਡਾ. ਜਿਤੇਂਦਰ ਸਿੰਘ, ਕੇਂਦਰੀ ਮੰਤਰੀ ਅਤੇ ਚੇਅਰਮੈਨ, ਆਈਆਈਪੀਏ, ਸ਼੍ਰੀ ਸੁਰੇਂਦਰ ਨਾਥ ਤ੍ਰਿਪਾਠੀ, ਡਾਇਰੈਕਟਰ ਜਨਰਲ, ਆਈਆਈਪੀਏ, ਆਈਆਈਪੀਏ ਦੀ ਮਹਾਰਾਸ਼ਟਰ ਰੀਜਨਲ ਬਰਾਂਚ ਦੇ ਚੇਅਰਮੈਨ ਸ਼੍ਰੀ ਐੱਸਐੱਸ ਕਸ਼ੱਤਰੀਆ, ਸ਼੍ਰੀ ਅਮਿਤਾਭ ਰੰਜਨ, ਰਜਿਸਟਰਾਰ, ਆਈਆਈਪੀਏ ਤੋਂ ਇਲਾਵਾ, ਕਈ ਹੋਰ ਪਤਵੰਤੇ ਵੀ ਹਾਜ਼ਰ ਸਨ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਗੁਜਰਾਤ ਵਿੱਚ ਨੈਸ਼ਨਲ ਗੇਮਜ਼ ਦੀ ਮੇਜ਼ਬਾਨੀ ਓਲੰਪਿਕ ਉਮੰਗਾਂ-ਇਛਾਵਾਂ ਵੱਲ ਪਹਿਲਾ ਕਦਮ ਹੈ: ਗੀਤ ਸੇਠੀ
ਕਿਊ ਸਪੋਰਟਸ ਲੀਜੈਂਡ ਅਤੇ ਗੁਜਰਾਤ, ਦਰਅਸਲ ਭਾਰਤ ਦੀਆਂ, ਚੋਟੀ ਦੀਆਂ ਖੇਡ ਸ਼ਖਸੀਅਤਾਂ ਵਿੱਚੋਂ ਇੱਕ, ਗੀਤ ਸੇਠੀ ਦਾ ਮੰਨਣਾ ਹੈ ਕਿ ਨੈਸ਼ਨਲ ਗੇਮਜ਼ ਦੀ ਮੇਜ਼ਬਾਨੀ ਨੇੜਲੇ ਭਵਿੱਖ ਵਿੱਚ ਓਲੰਪਿਕ ਖੇਡਾਂ ਦੀ ਮੇਜ਼ਬਾਨੀ ਦੀ ਰਾਜ ਦੀ ਵਿਸ਼ਾਲ ਯੋਜਨਾ ਦਾ ਪਹਿਲਾ ਕਦਮ ਹੈ।
ਸਾਬਕਾ ਵਰਲਡ ਬਿਲੀਅਰਡਸ ਚੈਂਪੀਅਨ ਨੇ ਦੇਸ਼ ਵਿੱਚ ਖੇਡ ਸੱਭਿਆਚਾਰ ਦੇ ਪੋਸ਼ਣ ਪ੍ਰਤੀ ਸਰਗਰਮ ਪਹੁੰਚ ਅਤੇ ਖਿਡਾਰੀਆਂ ਨੂੰ ਦਿੱਤੇ ਜਾ ਰਹੇ ਸਮਰਥਨ ਲਈ ਗੁਜਰਾਤ ਰਾਜ ਅਤੇ ਕੇਂਦਰ ਸਰਕਾਰ ਦੀ ਪ੍ਰਸ਼ੰਸਾ ਕੀਤੀ।
ਸੇਠੀ ਨੇ ਕਿਹਾ “ਰਾਸ਼ਟਰੀ ਖੇਡਾਂ ਦੀ ਮੇਜ਼ਬਾਨੀ ਇਹ ਯਕੀਨੀ ਬਣਾਏਗੀ ਕਿ ਖੇਡਾਂ ਦੇ ਬੁਨਿਆਦੀ ਢਾਂਚੇ ਵਿੱਚ ਸੁਧਾਰ ਹੋਵੇਗਾ ਅਤੇ ਇਹ ਰਾਜ ਲਈ ਬਹੁਤ ਚੰਗੀ ਗੱਲ ਹੈ। ਇਹ ਓਲੰਪਿਕਸ ਲਈ ਬੋਲੀ ਲਗਾਉਣ ਦੀ ਤਿਆਰੀ ਕਰਨ ਦਾ ਇੱਕ ਵਧੀਆ ਤਰੀਕਾ ਹੋਵੇਗਾ।” ਸੇਠੀ ਨੇ ਅੱਗੇ ਕਿਹਾ, ਰਾਜ ਵਿੱਚ ਉੱਭਰਦੇ ਖਿਡਾਰੀਆਂ ਨੂੰ ਮਿਆਰੀ ਬੁਨਿਆਦੀ ਢਾਂਚੇ ਤੋਂ ਲਾਭ ਹੋਵੇਗਾ।
ਉਨ੍ਹਾਂ ਅੱਗੇ ਕਿਹਾ “ਰਾਸ਼ਟਰੀ ਖੇਡਾਂ ਤੋਂ ਬਾਅਦ ਸਾਨੂੰ ਵਿਸ਼ਵ ਪੱਧਰ 'ਤੇ ਅੱਗੇ ਦੇਖਣਾ ਹੋਵੇਗਾ ਅਤੇ ਓਲੰਪਿਕਸ ਲਈ ਬੋਲੀ ਲਗਾਉਣ ਦਾ ਟੀਚਾ ਰੱਖਣਾ ਹੋਵੇਗਾ। ਸਾਰਾ ਮਕਸਦ ਇਹੀ ਹੈ।”
ਓਲੰਪਿਕ ਗੋਲਡ ਕੁਐਸਟ ਰਾਹੀਂ ਭਾਰਤ ਦੇ ਕੁਝ ਉੱਚ ਦਰਜੇ ਦੇ ਅਥਲੀਟਾਂ ਦੇ ਕਰੀਅਰ ਨੂੰ ਆਕਾਰ ਦੇਣ ਵਿੱਚ ਅਹਿਮ ਭੂਮਿਕਾ ਨਿਭਾਉਣ ਵਾਲੇ 61 ਸਾਲਾ ਖਿਡਾਰੀ ਨੇ ਕਿਹਾ ਕਿ ਭਾਰਤੀ ਖੇਡ ਅਥਾਰਟੀ ਅਤੇ ਪਬਲਿਕ ਸੈਕਟਰ ਦੀਆਂ ਇਕਾਈਆਂ ਭਾਰਤ ਦੇ ਇਲੀਟ ਐਥਲੀਟਾਂ ਦੀਆਂ ਲਗਭਗ ਸਾਰੀਆਂ ਲੋੜਾਂ ਪੂਰੀਆਂ ਕਰ ਰਹੀਆਂ ਹਨ।
ਸੇਠੀ ਨੇ ਕਿਹਾ “ਅਸੀਂ ਇਸ ਸੋਚ ਵਿੱਚ ਬਹੁਤ ਸਕਾਰਾਤਮਕ ਤਬਦੀਲੀ ਦੇਖ ਰਹੇ ਹਾਂ ਕਿ ਅਸੀਂ ਵਿਸ਼ਵ ਪੱਧਰੀ ਅਥਲੀਟ ਬਣਨਾ ਚਾਹੁੰਦੇ ਹਾਂ ਅਤੇ ਇਸ ਲਈ ਅਸੀਂ ਹਾਲ ਹੀ ਵਿੱਚ ਖੇਡਾਂ ਵਿੱਚ ਬਹੁਤ ਵਧੀਆ ਪ੍ਰਦਰਸ਼ਨ ਕਰ ਰਹੇ ਹਾਂ।”
ਸੇਠੀ ਨੇ ਕਿਹਾ, “ਮੈਂ ਸੱਚਮੁੱਚ ਉਸ ਤਰੀਕੇ ਅਤੇ ਇਰਾਦੇ ਤੋਂ ਪ੍ਰਭਾਵਿਤ ਹਾਂ ਜਿਸ ਨਾਲ ਰਾਜ ਅਤੇ ਕੇਂਦਰ ਸਰਕਾਰ ਖੇਡਾਂ ਦੇ ਏਜੰਡੇ ਨੂੰ ਅੱਗੇ ਵਧਾ ਰਹੀਆਂ ਹਨ।”
ਇਹ ਪੁੱਛੇ ਜਾਣ 'ਤੇ ਕਿ ਉਹ ਗੇਮਜ਼ ਲਈ ਗੁਜਰਾਤ ਦੇ ਦਲ ਨੂੰ ਕੀ ਸੰਦੇਸ਼ ਦੇਣਗੇ, ਸੇਠੀ ਨੇ ਕਿਹਾ, "ਇਹ ਤੁਹਾਡਾ ਘਰੇਲੂ ਮੈਦਾਨ ਹੈ। ਤੁਹਾਨੂੰ ਘਰੇਲੂ ਮਾਹੌਲ ਦਾ ਸਮਰਥਨ ਮਿਲੇਗਾ। ਇਸ ਲਈ, ਚੰਗੀ ਤਰ੍ਹਾਂ ਧਿਆਨ ਕੇਂਦਰਿਤ ਕਰੋ, ਸਖ਼ਤ ਮਿਹਨਤ ਕਰੋ ਅਤੇ ਗੋਲਡ ਜਿੱਤਣ ਦਾ ਟੀਚਾ ਰੱਖੋ।
ਸਿੱਖਿਆ ਮੰਤਰਾਲਾ
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਨੇ ਕੋਵਿਡ-19 ਦੇ ਮੱਦੇਨਜ਼ਰ ਇਹਤਿਹਾਤੀ ਉਪਾਅ ਦੇ ਤੌਰ ’ਤੇ ਯੂਜੀਸੀ, ਏਆਈਸੀਟੀਈ, ਐੱਨਟੀਏ, ਐੱਨਆਈਓਐੱਸ, ਸੀਬੀਐੱਸਈ, ਐੱਨਸੀਟੀਈ ਅਤੇ ਇਸ ਦੇ ਤਹਿਤ ਆਉਣ ਵਾਲੇ ਸਾਰੇ ਖ਼ੁਦਮੁਖਤਿਆਰ ਸੰਗਠਨਾਂ ਨੂੰ 31 ਮਾਰਚ, 2020 ਤੱਕ, ਸਾਰੀਆਂ ਪ੍ਰੀਖਿਆਵਾਂ ਮੁਲਤਵੀ ਕਰਨ ਦੇ ਨਿਰਦੇਸ਼ ਜਾਰੀ ਕੀਤੇ
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲਾ ਅਕਾਦਮਿਕ ਕੈਲੰਡਰ ਨੂੰ ਬਣਾਈ ਰੱਖਣ ਦੇ ਨਾਲ ਨਾਲ ਵਿਦਿਆਰਥੀਆਂ ਦੀ ਸੁਰੱਖਿਆ ਸੁਨਿਸ਼ਚਿਤ ਕਰਨ ਲਈ ਵੀ ਸਾਰੇ ਕਦਮ ਉਠਾ ਰਿਹਾ ਹੈ ਸਾਰੇ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਨੂੰ ਮੈਂ ਨਾ ਘਬਰਾਉਣ ਦੀ ਅਪੀਲ ਕਰਦਾ ਹਾਂ -ਸ਼੍ਰੀ ਰਮੇਸ਼ ਪੋਖਰਿਯਾਲ ਨਿਸ਼ੰਕ
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਨੇ ਕੋਵਿਡ-19 ਦੇ ਮੱਦੇਨਜ਼ਰ ਇਹਤਿਹਾਤੀ ਉਪਾਅ ਦੇ ਤੌਰ ’ਤੇ ਯੂਜੀਸੀ, ਏਆਈਸੀਟੀਈ, ਐੱਨਟੀਏ, ਐੱਨਆਈਓਐੱਸ, ਸੀਬੀਐੱਸਈ, ਐੱਨਸੀਟੀਈ ਅਤੇ ਮੰਤਰਾਲੇ ਤਹਿਤ ਆਉਣ ਵਾਲੇ ਸਾਰੇ ਖ਼ੁਦਮੁਖਤਿਆਰੀ ਸੰਗਠਨਾਂ ਨੂੰ 31 ਮਾਰਚ ਤੱਕ, ਸਾਰੀਆਂ ਪਰੀਖਿਆਵਾਂ ਮੁਲਤਵੀ ਕਰਨ ਦੇ ਦਿਸ਼ਾ-ਨਿਰਦੇਸ਼ ਜਾਰੀ ਕੀਤੇ ਹਨ। ਕਈ ਪਰੀਖਿਆਵਾਂ ਵਿੱਚ ਸ਼ਾਮਲ ਹੋਣ ਵਾਲੇ ਵਿਦਿਆਰਥੀਆਂ ਅਤੇ ਉਨ੍ਹਾਂ ਦੇ ਅਧਿਆਪਕਾਂ ਤੇ ਮਾਪਿਆਂ ਦੀ ਸੁਰੱਖਿਆ ਨੂੰ ਵੀ ਸੁਨਿਸ਼ਚਿਤ ਕਰਨ ਲਈ ਇਹ ਕਦਮ ਉਠਾਏ ਗਏ ਹਨ।
ਇਸ ਲਈ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਦੇ ਤਹਿਤ ਸਾਰੀਆਂ ਵਿੱਦਿਅਕ ਸੰਸਥਾਵਾਂ ਅਤੇ ਪਰੀਖਿਆ ਬੋਰਡਾਂ ਨੇ ਹੇਠ ਲਿਖੇ ਇਹਤਿਹਾਤੀ ਕਦਮ ਉਠਾਉਣੇ ਹਨ:
- ਚਲ ਰਹੀਆਂ ਸਾਰੀਆਂ ਪਰੀਖਿਆਵਾਂ ਨੂੰ 31 ਮਾਰਚ, 2020 ਤੋਂ ਬਾਅਦ ਮੁੜ ਨਿਰਧਾਰਿਤ ਕੀਤਾ ਜਾ ਸਕਦਾ ਹੈ। ਇਸ ਵਿੱਚ ਸੀਬੀਐੱਸਈ, ਐੱਨਆਈਓਐੱਸ ਦੇ ਨਾਲ ਨਾਲ ਯੂਨੀਵਰਸਿਟੀ ਪਰੀਖਿਆਵਾਂ ਵੀ ਸ਼ਾਮਲ ਹਨ।
- ਸਾਰੇ ਮੁੱਲਾਂਕਣ ਕਾਰਜ 31 ਮਾਰਚ ਤੋਂ ਬਾਅਦ ਮੁੜ ਨਿਰਧਾਰਿਤ ਕੀਤੇ ਜਾ ਸਕਦੇ ਹਨ, ਇਸ ਵਿੱਚ ਸੀਬੀਐੱਸਈ, ਐੱਨਆਈਓਐੱਸ ਅਤੇ ਯੂਨੀਵਰਸਿਟੀ ਪਰੀਖਿਆਵਾਂ ਦੇ ਮੁੱਲਾਂਕਣ ਕਾਰਜ ਵੀ ਸ਼ਾਮਲ ਹੈ।
- ਜੇਈਈ ਮੁੱਖ ਪਰੀਖਿਆਵਾਂ ਵਿੱਚ ਸ਼ਾਮਲ ਹੋਣ ਵਾਲੇ ਉਮੀਦਵਾਰਾਂ ਨੂੰ ਹੋਰ ਕਈ ਸ਼ਹਿਰਾਂ ਦੀ ਯਾਤਰਾ ਕਰਨੀ ਪੈਂਦੀ ਹੈ। ਸੀਬੀਐੱਸਈ ਦੀ ਪਰੀਖਿਆ ਦੀਆਂ ਪੁਨਰ ਨਿਰਧਾਰਿਤ ਮਿਤੀਆਂ ਅਤੇ ਹੋਰ ਪਰੀਖਿਆ ਬੋਰਡਾਂ ਦੀਆਂ ਮਿਤੀਆਂ, ਜੇਈਈ ਮੁੱਖ ਪਰੀਖਿਆਵਾਂ ਦੀਆਂ ਮਿਤੀਆਂ ਇੱਕ ਹੀ ਦਿਨ ਹੋ ਸਕਦੀਆਂ ਹਨ। ਇਸ ਲਈ ਜੇਈਈ ਮੁੱਖ ਪਰੀਖਿਆਵਾਂ ਨੂੰ ਫਿਰ ਤੋਂ ਨਿਰਧਾਰਿਤ ਕੀਤਾ ਜਾਣਾ ਚਾਹੀਦਾ ਹੈ। ਸਥਿਤੀ ਦੇ ਮੁੜ ਮੁੱਲਾਂਕਣ ਤੋਂ ਬਾਅਦ ਜੇਈਈ ਮੁੱਖ ਪਰੀਖਿਆ ਦੀਆਂ ਤਰੀਕਾਂ ਦਾ ਐਲਾਨ 31 ਮਾਰਚ ਨੂੰ ਕੀਤਾ ਜਾਵੇਗਾ।
ਸਾਰੀਆਂ ਵਿੱਦਿਅਕ ਸੰਸਥਾਵਾਂ ਅਤੇ ਪਰੀਖਿਆ ਬੋਰਡਾਂ ਨੂੰ ਬੇਨਤੀ ਕੀਤੀ ਗਈ ਹੈ ਕਿ ਉਹ ਇਲੈਕਟ੍ਰੌਨਿਕ ਮਾਧਿਅਮਾਂ ਨਾਲ ਵਿਦਿਆਰਥੀਆਂ ਅਤੇ ਅਧਿਆਪਕਾਂ ਨਾਲ ਨਿਯਮਿਤ ਸੰਵਾਦ ਬਣਾਈ ਰੱਖਣ ਅਤੇ ਉਨ੍ਹਾਂ ਨੂੰ ਪੂਰੀ ਜਾਣਕਾਰੀ ਦਿੰਦੇ ਰਹਿਣ ਤਾਕਿ ਵਿਦਿਆਰਥੀ, ਅਧਿਆਪਕ ਅਤੇ ਮਾਪੇ ਨਿਸ਼ਚਿੰਤ ਚਿੰਤਾਮੁਕਤ ਰਹਿਣ।
ਸਾਰੀਆਂ ਸੰਸਥਾਵਾਂ ਨੂੰ ਬੇਨਤੀ ਕੀਤੀ ਗਈ ਹੈ ਕਿ ਉਹ ਹੈਲਪਲਾਈਨ ਨੰਬਰਾਂ/ਈਮੇਲਾਂ ਨੂੰ ਅਧਿਸੂਚਿਤ  ਕਰਨ, ਜਿਨ੍ਹਾਂ ਤੋਂ ਵਿਦਿਆਰਥੀ ਜਾਣਕਾਰੀ ਪ੍ਰਾਪਤ ਕਰ ਸਕਣ।
ਕੇਂਦਰੀ ਮਾਨਵ ਸੰਸਾਧਨ ਵਿਕਾਸ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ ਸਾਰੇ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਨੂੰ ਨਾ ਘਬਰਾਉਣ ਦੀ ਅਪੀਲ ਕੀਤੀ ਹੈ ਕਿਉਂਕਿ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲਾ ਵਿਦਿਆਰਥੀਆਂ ਦੀ ਸੁਰੱਖਿਆ ਦੇ ਨਾਲ-ਨਾਲ ਅਕਾਦਮਿਕ ਕੈਲੰਡਰ ਨੂੰ ਬਣਾਈ ਰੱਖਣ ਲਈ ਪ੍ਰਤੀਬੱਧ ਹੈ ਅਤੇ ਇਸ ਸਬੰਧੀ ਸਾਰੇ ਸੰਭਵ ਕਦਮ ਉਠਾਏ ਜਾਣਗੇ।
ਆਯੂਸ਼
ਕੋਵਿਡ -19 ਦੇ ਇਲਾਜ ਲਈ ਆਯੁਸ਼ ਦਵਾਈ ਪ੍ਰਣਾਲੀ 'ਤੇ ਖੋਜ
ਵੱਖ-ਵੱਖ ਖੋਜ ਸੰਸਥਾਵਾਂ ਅਤੇ ਰਾਸ਼ਟਰੀ ਖੋਜ ਸੰਸਥਾਨਾਂ ਦੇ ਅਧੀਨ, ਕੋਵਿਡ -19 ਦੇ ਲੱਛਣਾਂ ਵਾਲੇ ਮਰੀਜ਼ਾਂ ਦੇ ਪ੍ਰਬੰਧਨ ਲਈ ਪ੍ਰਭਾਵਸ਼ਾਲੀ ਦਵਾਈ ਦੀ ਪਛਾਣ ਕਰਨ ਲਈ ਦੇਸ਼ ਦੇ 152 ਕੇਂਦਰਾਂ ਵਿੱਚ 126 ਅਧਿਐਨ ਸ਼ੁਰੂ ਕੀਤੇ ਗਏ ਹਨ। ਇਸ ਵਿੱਚ 42 ਪ੍ਰੋਫਾਈਲੈਕਟਿਕ ਅਧਿਐਨ, 40 ਦਖਲਅੰਦਾਜ਼ੀ ਅਧਿਐਨ, 11 ਨਿਰੀਖਣ ਅਧਿਐਨ, 22 ਪ੍ਰੀ-ਕਲੀਨਿਕਲ/ਪ੍ਰਯੋਗਾਤਮਕ ਅਧਿਐਨ, 01 ਯੋਜਨਾਬੱਧ ਸਮੀਖਿਆ, 08 ਸਰਵੇਖਣ ਅਧਿਐਨ ਅਤੇ 02 ਮੋਨੋਗ੍ਰਾਫ ਤਿਆਰੀਆਂ ਸ਼ਾਮਲ ਹੈ। ਸਿਸਟਮ ਮੁਤਾਬਕ ਖੋਜ ਅਧਿਐਨਾਂ ਵਿੱਚ ਆਯੁਰਵੇਦ ਦੇ 66, ਹੋਮਿਓਪੈਥੀ ਦੇ 26, ਸਿੱਧ ਦੇ 13, ਯੂਨਾਨੀ ਦੇ 08 ਅਤੇ ਯੋਗ ਅਤੇ ਕੁਦਰਤੀ ਇਲਾਜ ਦੇ 13 ਸ਼ਾਮਲ ਹਨ। ਕੁੱਲ 90 ਅਧਿਐਨ ਪੂਰੇ ਕੀਤੇ ਗਏ ਹਨ ਅਤੇ 10 ਲਿਖਤਾਂ ਪ੍ਰਕਾਸ਼ਤ ਕੀਤੀਆਂ ਗਈਆਂ ਹਨ।
ਆਯੁਸ਼ ਮੰਤਰਾਲੇ ਨੇ ਇੱਕ ਅੰਤਰ-ਅਨੁਸ਼ਾਸਨੀ ਆਯੁਸ਼ ਖੋਜ ਅਤੇ ਵਿਕਾਸ ਟਾਸਕ ਫੋਰਸ ਦਾ ਗਠਨ ਕੀਤਾ ਹੈ, ਜਿਸਦੀ ਪ੍ਰਤੀਨਿਧਤਾ ਭਾਰਤੀ ਮੈਡੀਕਲ ਖੋਜ ਪ੍ਰੀਸ਼ਦ , ਬਾਇਓਟੈਕਨਾਲੌਜੀ ਵਿਭਾਗ , ਵਿਗਿਆਨਕ ਅਤੇ ਉਦਯੋਗਿਕ ਖੋਜ ਪ੍ਰੀਸ਼ਦ , ਆਲ ਇੰਡੀਆ ਇੰਸਟੀਚਿਟ ਆਫ਼ ਮੈਡੀਕਲ ਸਾਇੰਸਜ਼  ਅਤੇ ਆਯੁਸ਼ ਸੰਸਥਾਵਾਂ ਵਲੋਂ ਕੀਤੀ ਗਈ ਹੈ। ਅੰਤਰ-ਅਨੁਸ਼ਾਸਨੀ ਆਯੁਸ਼ ਖੋਜ ਅਤੇ ਵਿਕਾਸ ਟਾਸਕ ਫੋਰਸ ਨੇ ਚਾਰ ਵੱਖ-ਵੱਖ ਦਖਲਅੰਦਾਜ਼ੀ ਦੇ ਅਧਿਐਨ ਲਈ ਕੋਵਿਡ -19 ਸਕਾਰਾਤਮਕ ਮਾਮਲਿਆਂ ਵਿੱਚ ਪ੍ਰੋਫਾਈਲੈਕਟਿਕ ਅਧਿਐਨਾਂ ਅਤੇ ਐਡ-ਆਨ ਦਖਲਅੰਦਾਜ਼ੀ ਲਈ ਕਲੀਨਿਕਲ ਖੋਜ ਪ੍ਰੋਟੋਕਾਲ ਤਿਆਰ ਕੀਤੇ ਅਤੇ ਡਿਜ਼ਾਇਨ ਕੀਤੇ ਹਨ ਜਿਵੇਂ ਕਿ ਅਸ਼ਵਗੰਧਾ, ਯਸ਼ਤਿਮਧੁ, ਗੁਡੁਚੀ + ਪਿੱਪਲੀ ਅਤੇ ਇੱਕ ਪੌਲੀ ਹਰਬਲ ਫਾਰਮੂਲੇਸ਼ਨ ।
ਆਯੁਸ਼ ਮੰਤਰਾਲਾ ਆਯੁਰਵੇਦਿਕ ਵਿਗਿਆਨ ਵਿੱਚ ਕੇਂਦਰੀ ਖੋਜ ਲਈ ਪਰਿਸ਼ਦ  ਵਲੋਂ ਵਿਕਸਤ ਇੱਕ ਪੌਲੀ ਹਰਬਲ ਫਾਰਮੂਲੇਸ਼ਨ, ਵਿਗਿਆਨਕ ਤੌਰ 'ਤੇ ਗੈਰ ਲੱਛਣੀ ਅਤੇ ਹਲਕੇ ਮਾਮਲਿਆਂ ਦੇ ਇਲਾਜ ਵਿੱਚ ਅਤੇ ਹਲਕੇ ਅਤੇ ਦਰਮਿਆਨੇ ਕੋਵਿਡ ਦੇ ਪ੍ਰਬੰਧਨ ਵਿੱਚ ਆਯੁਸ਼ ਮੰਤਰਾਲੇ ਵਲੋਂ ਸੀਐੱਸਆਈਆਰ ਦੇ ਸਹਿਯੋਗ ਨਾਲ ਅਤੇ ਆਯੁਸ਼ ਮੰਤਰਾਲੇ ਅਧੀਨ ਸੀਸੀਆਰਏਐੱਸ ਅਤੇ ਰਾਸ਼ਟਰੀ ਸੰਸਥਾਵਾਂ ਵਲੋਂ ਦੇਸ਼ ਵਿੱਚ ਕੀਤੀਆਂ ਕਲੀਨਿਕਲ ਅਜ਼ਮਾਇਸ਼ਾਂ ਦੁਆਰਾ ਮਿਆਰੀ ਦੇਖਭਾਲ ਦੇ ਸਹਾਇਕ ਵਜੋਂ ਉਪਯੋਗੀ ਪਾਇਆ ਗਿਆ ਹੈ। ਰਾਸ਼ਟਰੀ ਟਾਸਕ ਫੋਰਸ ਦੁਆਰਾ ਵੱਖ-ਵੱਖ ਮਾਹਰ ਕਮੇਟੀਆਂ ਦੀ ਸਹਿਮਤੀ ਨਾਲ ਤਿਆਰ ਕੀਤੇ ਗਏ "ਕੋਵਿਡ -19 ਦੇ ਪ੍ਰਬੰਧਨ ਲਈ ਆਯੁਰਵੇਦ ਅਤੇ ਯੋਗ 'ਤੇ ਅਧਾਰਤ ਰਾਸ਼ਟਰੀ ਕਲੀਨਿਕਲ ਪ੍ਰਬੰਧਨ ਪ੍ਰੋਟੋਕੋਲ" ਵਿੱਚ ਵੀ ਆਯੁਸ਼ 64 ਦੀ ਸਿਫਾਰਸ਼ ਕੀਤੀ ਗਈ ਹੈ।
ਇਸ ਤੋਂ ਇਲਾਵਾ, ਆਯੁਸ਼ ਮੰਤਰਾਲੇ ਨੇ 21 ਅਪ੍ਰੈਲ 2020 ਤੋਂ 10 ਮਈ 2020 ਤੱਕ ਸਾਰਸ ਕੋਵ -2 ਇਨਫੈਕਸ਼ਨ ਅਤੇ ਕੋਵਿਡ -19 ਬਿਮਾਰੀ ਲਈ ਸੋਧੀ ਹੋਈ ਵਾਧੂ ਭੌਤਿਕ ਖੋਜ ਯੋਜਨਾ ਦੇ ਅਧੀਨ ਖੋਜ ਪ੍ਰਸਤਾਵਾਂ ਦਾ ਸੱਦਾ ਦਿੱਤਾ ਸੀ। ਜਿਨ੍ਹਾਂ ਵਿਚੋਂ 8 ਪ੍ਰਾਈਵੇਟ ਸੰਸਥਾਵਾਂ ਅਤੇ 13 ਸਰਕਾਰੀ ਸੰਸਥਾਵਾਂ ਦੇ ਹਨ।
ਇਹ ਜਾਣਕਾਰੀ ਆਯੁਸ਼ ਰਾਜ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਰੱਖਿਆ ਮੰਤਰਾਲਾ
ਭਾਰਤੀ ਸੈਨਾ ਨੇ ਸੋਧੀ ਹੋਈ ਭਰਤੀ ਪ੍ਰਕਿਰਿਆ ਦੇ ਤਹਿਤ ਨੌਟੀਫਿਕੇਸ਼ਨ ਜਾਰੀ ਕੀਤਾ ਹੈ
ਭਾਰਤੀ ਸੈਨਾ ਨੇ ਜੂਨੀਅਰ ਕਮਿਸ਼ਨਡ ਅਫ਼ਸਰ/ਹੋਰ ਰੈਂਕ/ਅਗਨੀਵੀਰ ਲਈ ਭਰਤੀ ਪ੍ਰਕਿਰਿਆ ਵਿੱਚ ਸੰਸ਼ੋਧਨ ਦਾ ਐਲਾਨ ਕੀਤਾ ਹੈ। ਸੰਸ਼ੋਧਿਤ ਭਰਤੀ ਪ੍ਰਕਿਰਿਆ ਦੇ ਅਨੁਸਾਰ ਭਰਤੀ ਰੈਲੀ ਤੋਂ ਪਹਿਲਾਂ ਕੰਪਿਊਟਰ ਅਧਾਰਤ ਔਨਲਾਈਨ ਆਮ ਦਾਖਲਾ ਪ੍ਰੀਖਿਆ  ਆਯੋਜਿਤ ਕੀਤੀ ਜਾਵੇਗੀ।
ਜੁਆਇਨ ਇੰਡੀਅਨ ਆਰਮੀ ਦੀ ਵੈੱਬਸਾਈਟ  ’ਤੇ ਰਜਿਸਟ੍ਰੇਸ਼ਨ ਲਈ ਨੋਟੀਫਿਕੇਸ਼ਨ ਅਪਲੋਡ ਕਰ ਦਿੱਤੀ ਗਈ ਹੈ। ਅਰਜ਼ੀਆਂ ਲਈ ਔਨਲਾਈਨ ਰਜਿਸਟ੍ਰੇਸ਼ਨ ਹੁਣ 16 ਫਰਵਰੀ 2023 ਤੋਂ 15 ਮਾਰਚ 2023 ਤੱਕ ਖੁੱਲ੍ਹੀ ਹੈ ਜਿੱਥੇ ਉਮੀਦਵਾਰ ਆਪਣੀ ਉਮਰ, ਵਿਦਿਅਕ ਯੋਗਤਾ, ਸਰੀਰਕ ਮਾਪਦੰਡਾਂ ਅਤੇ ਹੋਰ ਯੋਗਤਾ ਜ਼ਰੂਰਤਾਂ  ਦੇ ਅਨੁਸਾਰ ਅਰਜ਼ੀ ਦੇ ਸਕਦੇ ਹਨ।
ਭਰਤੀ ਤਿੰਨ ਪੜਾਵਾਂ ਵਿੱਚ ਕੀਤੀ ਜਾਵੇਗੀ।
ਪਹਿਲੇ ਪੜਾਅ ਵਿੱਚ www.joinindianarmy.nic.in ਵੈਬਸਾਈਟ ’ਤੇ ਔਨਲਾਈਨ ਰਜਿਸਟ੍ਰੇਸ਼ਨ ਅਤੇ ਅਪਲਾਈ ਕਰਨ ਵਾਲੇ ਸਾਰੇ ਉਮੀਦਵਾਰਾ ਨੂੰ ਕੰਪਿਊਟਰ ਆਧਾਰਿਤ ਔਨਲਾਈਨ ਕਾਮਨ ਐਂਟਰੈਂਸ ਟੈਸਟ  ਵਿੱਚੋਂ ਗੁਜ਼ਰਨਾ ਪਵੇਗਾ।
ਦੂਜੇ ਪੜਾਅ ਵਿੱਚ ਸ਼ਾਰਟਲਿਸਟ ਕੀਤੇ ਗਏ ਉਮੀਦਵਾਰਾਂ ਨੂੰ ਸੰਬੰਧਿਤ ਸੈਨਾ ਭਰਤੀ ਦਫ਼ਤਰ  ਦੁਆਰਾ ਤੈਅ ਕੀਤੇ ਗਏ ਸਥਾਨ ’ਤੇ ਭਰਤੀ ਰੈਲੀ ਲਈ ਬੁਲਾਇਆ ਜਾਵੇਗਾ, ਜਿੱਥੇ ਉਹ ਸਰੀਰਕ ਫਿਟਨੈਸ ਟੈਸਟ ਅਤੇ ਸਰੀਰਕ ਮਾਪ ਟੈਸਟ ਤੋਂ ਗੁਜ਼ਰਨਗੇ।
ਤੀਜੇ ਅਤੇ ਆਖਿਰੀ ਪੜਾਅ ਵਿੱਚ, ਚੁਣੇ ਗਏ ਉਮੀਦਵਾਰਾਂ ਨੂੰ ਮੈਡੀਕਲ ਟੈਸਟ ਤੋਂ ਗੁਜ਼ਰਨਾ ਹੋਵੇਗਾ।
ਕੰਪਿਊਟਰ ਆਧਾਰਿਤ ਔਨਲਾਈਨ ਕਾਮਨ ਐਂਟਰੈਂਸ ਪ੍ਰੀਖਿਆ  17 ਅਪ੍ਰੈਲ 2023 ਤੋਂ 30 ਅਪ੍ਰੈਲ 2023 ਤੱਕ ਪੂਰੇ ਭਾਰਤ ਵਿੱਚ ਲਗਭਗ 175-180 ਪ੍ਰੀਖਿਆ ਕੇਂਦਰਾਂ ’ਤੇ ਆਯੋਜਿਤ ਕਰਨ ਦੀ ਯੋਜਨਾ ਹੈ। ਔਨਲਾਈਨ ਦਾਖਲਾ ਪ੍ਰੀਖਿਆ ਲਈ ‘ਰਜਿਸਟਰ ਕਿਵੇਂ ਕਰੀਏ’ ਅਤੇ ‘ਕਿਵੇ ਅਪਲਾਈ ਕਰੀਏ’ ਬਾਰੇ ਵਿਦਿਅਕ ਵੀਡੀਓਜ਼ ਜੁਆਇਨ ਇੰਡੀਅਨ ਆਰਮੀ ਦੀ ਵੈਬਸਾਈਟ www.joinindianarmy.nic.in ) ਅਤੇ ਯੂਟਿਊਬ ’ਤੇ ਅਪਲੋਡ ਕਰ ਦਿੱਤੀ ਗਈ ਹੈ।
ਔਨਲਾਈਨ ਕਾਮਨ ਐਂਟਰੈਂਸ ਟੈਸਟ  ਲਈ ਫੀਸ 500/- ਰੁਪਏ ਪ੍ਰਤੀ ਉਮੀਦਵਾਰ ਹੈ ਜਿਸਦਾ 50 ਪ੍ਰਤੀਸ਼ਤ ਹਿੱਸਾ ਭਾਰਤੀ ਸੈਨਾ ਦੁਆਰਾ ਸਹਿਣ ਕੀਤਾ ਜਾਵੇਗਾ। ਉਮੀਦਵਾਰਾਂ ਨੂੰ ਬਿਨੈ-ਪੱਤਰ ਦੀ ਔਨਲਾਈਨ ਰਜਿਸਟ੍ਰੇਸ਼ਨ ਦੇ ਦੌਰਾਨ 250/- ਰੁਪਏ ਦਾ ਭੁਗਤਾਨ ਕਰਨਾ ਹੋਵੇਗਾ। ਉਹ ਔਨਲਾਈਨ ਕਾਮਨ ਐਂਟਰੈਂਸ ਐਗਜ਼ਾਮ  ਵਿੱਚ ਸ਼ਾਮਲ ਹੋਣ ਲਈ ਸਥਾਨਾਂ ਦੇ ਪੰਜ ਵਿਕਲਪ ਵੀ ਦੇ ਸਕਦੇ ਹਨ।
ਬਦਲੀ ਹੋਈ ਪ੍ਰਕਿਰਿਆ ਭਰਤੀ ਦੌਰਾਨ ਵਧੇ ਹੋਏ ਬੋਧਾਤਮਕ ਪਹਿਲੂਆਂ ’ਤੇ ਧਿਆਨ ਕੇਂਦ੍ਰਿਤ ਕਰੇਗੀ ਅਤੇ ਇਸਦੇ ਨਤੀਜੇ ਵਜੋਂ ਪੂਰੇ ਦੇਸ਼ ਵਿੱਚ ਵਿਆਪਕ ਅਤੇ ਬਿਹਤਰ ਪਹੁੰਚ ਹੋਵੇਗੀ। ਇਹ ਭਰਤੀ ਰੈਲੀਆਂ ਵਿੱਚ ਇੱਕਠੀ ਹੋਣ ਵਾਲੀ ਵੱਡੀ ਭੀੜ ਨੂੰ ਘੱਟ ਕਰੇਗਾ ਅਤੇ ਮੈਡੀਕਲ ਜਾਂਚ ਲਈ ਜਾਣ ਵਾਲੇ ਉਮੀਦਵਾਰਾਂ ਦੀ ਗਿਣਤੀ ਨੂੰ ਘੱਟ ਕਰਨ ਤੋਂ ਇਲਾਵਾ ਉਨ੍ਹਾਂ ਦੇ ਆਯੋਜਨ ਵਿੱਚ ਪ੍ਰਸ਼ਾਸਨਿਕ ਵਚਨਬੱਧਤਾਵਾਂ ਨੂੰ ਘੱਟ ਕਰੇਗਾ। ਇਸ ਨਾਲ ਪ੍ਰਕਿਰਿਆ ਵਧੇਰੇ ਸੁਚਾਰੂ, ਲਾਗੂ ਕਰਨ ਵਿੱਚ ਆਸਾਨ ਅਤੇ ਵਰਤਮਾਨ ਤਕਨੀਕ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਬਿਹਤਰ ਹੋਵੇਗੀ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 103.53 ਕਰੋੜ ਵੈਕਸੀਨ ਦੀਆਂ ਖੁਰਾਕਾਂ ਲਗਾਈਆਂ ਗਈਆਂ ਹਨ।
ਪਿਛਲੇ 24 ਘੰਟਿਆਂ ਵਿੱਚ 13,451 ਨਵੇਂ ਮਾਮਲੇ ਸਾਹਮਣੇ ਆਏ।
ਰਿਕਵਰੀ ਦਰ ਹੁਣ 98.19% ਹੈ; ਮਾਰਚ 2020 ਤੋਂ ਬਾਅਦ ਸਭ ਤੋਂ ਵੱਧ।
ਪਿਛਲੇ 24 ਘੰਟਿਆਂ ਵਿੱਚ 14,021 ਕੋਵਿਡ ਰੋਗੀ ਠੀਕ ਹੋਏ, ਠੀਕ ਹੋਣ ਵਾਲਿਆਂ ਦੀ ਕੁੱਲ ਸੰਖਿਆ 3,35,97,339 ਹੋ ਗਈ ਹੈ।
ਐਕਟਿਵ ਮਾਮਲੇ ਕੁੱਲ ਮਾਮਲਿਆਂ ਦੇ 1% ਤੋਂ ਘੱਟ ਹਨ; ਵਰਤਮਾਨ ਵਿੱਚ 0.48%; ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ।
ਭਾਰਤ ਵਿੱਚ ਵਰਤਮਾਨ ‘ਚ 1,62,661 ਐਕਟਿਵ ਕੇਸ ਹਨ; 242 ਦਿਨਾਂ ਵਿੱਚ ਸਭ ਤੋਂ ਘੱਟ।
ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ ਵਰਤਮਾਨ ‘ਚ 1.22% ਹੈ; ਪਿਛਲੇ 33 ਦਿਨਾਂ ਤੋਂ 2% ਤੋਂ ਘੱਟ ਹੈ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 1.03% ਹੈ; ਪਿਛਲੇ 23 ਦਿਨਾਂ ਤੋਂ 2% ਤੋਂ ਘੱਟ।
ਹੁਣ ਤੱਕ ਕੁੱਲ 60.32 ਕਰੋੜ ਟੈਸਟ ਕੀਤੇ ਜਾ ਚੁੱਕੇ ਹਨ।
ਸੈਰ ਸਪਾਟਾ ਮੰਤਰਾਲਾ
‘ਭਾਰਤ ਨੂੰ ਸਾਰਿਆਂ ਲਈ ਸਮਾਵੇਸ਼ੀ ਯਾਤਰਾ ਮੰਜ਼ਿਲ ਬਣਾਉਣ’ ਬਾਰੇ ਟੂਰਿਜ਼ਮ ਮੰਤਰਾਲੇ ਨੇ ਦੇਖੋ ਅਪਨਾ ਦੇਸ਼ ਸੀਰੀਜ਼ ਦਾ 6ਵਾਂ ਵੈਬੀਨਾਰ ਆਯੋਜਿਤ ਕੀਤਾ
ਵੈਬੀਨਾਰ ਨੇ ਭਾਰਤ ਵਿੱਚ ਸੁਗਮਯ ਯਾਤਰਾ ਦੀਆਂ ਅਨੰਤ ਸੰਭਾਵਨਾਵਾਂ ਦਾ ਪ੍ਰਦਰਸ਼ਨ ਕੀਤਾ
ਭਾਰਤ ਸਰਕਾਰ ਦਾ ਟੂਰਿਜ਼ਮ ਮੰਤਰਾਲਾ ‘ਦੇਖੋ ਅਪਨਾ ਦੇਸ਼’ ਦੇ ਸਮੁੱਚੇ ਵਿਸ਼ੇ ‘ਤੇ ਵੈਬੀਨਾਰਾਂ ਦੀ ਸੀਰੀਜ਼ ਦਾ ਆਯੋਜਨ ਕਰ ਰਿਹਾ ਹੈ। ਇਨ੍ਹਾਂ ਵੈਬੀਨਾਰਾਂ ਦਾ ਉਦੇਸ਼ ਭਾਰਤ ਦੇ ਵੱਖ-ਵੱਖ ਟੂਰਿਜ਼ਮ ਸਥਾਨਾਂ ਬਾਰੇ ਜਾਗਰੂਕਤਾ ਪੈਦਾ ਕਰਨਾ ਅਤੇ ਇਸ ਨੂੰ ਉਤਸ਼ਾਹਿਤ ਕਰਨਾ ਹੈ - ਜਿਸ ਵਿੱਚ ਘੱਟ ਮਸ਼ਹੂਰ ਮੰਜ਼ਿਲਾਂ ਤੇ ਪ੍ਰਸਿੱਧ ਮੰਜ਼ਿਲਾਂ ਦੇ ਘੱਟ ਜਾਣੇ ਜਾਂਦੇ ਪਹਿਲੂ ਸ਼ਾਮਲ ਹਨ। ਇਸ ਤੋਂ ਇਲਾਵਾ, ਸਾਰਥਕ ਟੂਰਿਜ਼ਮ ਜਿਹੇ ਵਿਸ਼ਿਆਂ 'ਤੇ ਵਿਸ਼ੇਵਾਰ ਵੈਬੀਨਾਰ ਵੀ ਆਯੋਜਿਤ ਕੀਤੇ ਜਾ ਰਹੇ ਹਨ। ਇਸ ਸੀਰੀਜ਼ ਦਾ 6ਵਾਂ ਵੈਬੀਨਾਰ 22 ਅਪ੍ਰੈਲ 2020 ਨੂੰ ‘ਭਾਰਤ ਨੂੰ ਸਾਰਿਆਂ ਲਈ ਸਮਾਵੇਸ਼ੀ ਯਾਤਰਾ ਮੰਜ਼ਿਲ ਬਣਾਉਣ’ ‘ਤੇ ਆਯੋਜਿਤ ਕੀਤਾ ਗਿਆ ਸੀ। ਇਸ ਵੈਬੀਨਾਰ ਨੂੰ ਦੁਨੀਆ ਭਰ ਦੇ 1700 ਤੋਂ ਵੱਧ ਲੋਕਾਂ ਨੇ ਲਾਈਵ ਸੁਣਿਆ।
ਵੈਬੀਨਾਰ ਭਾਰਤ ਦੇ ਵੱਖ-ਵੱਖ ਥਾਵਾਂ ਦੀ ਯਾਤਰਾ ‘ਤੇ ਅਧਾਰਿਤ ਸੀ ਜਿੱਥੇ ਦਿੱਵਯਾਂਗਾਂ ਨੇ ਸੈਰ ਕੀਤੀ ਸੀ। ਪੁਰਾਤਨ ਸ਼ਹਿਰ ਵਾਰਾਣਸੀ ਵਿੱਚ ਕਿਸ਼ਤੀ 'ਤੇ ਘਾਟਾਂ ਤੋਂ ਲੈ ਕੇ, ਗੁਲਮਰਗ ਦੀਆਂ ਬਰਫ਼ ਲੱਦੀਆਂ ਪਹਾੜੀਆਂ, ਅੰਮ੍ਰਿਤਸਰ ਦੇ ਹਰਿਮੰਦਰ ਸਾਹਿਬ , ਧਰਮਸ਼ਾਲਾ ਵਿੱਚ ਦਲਾਈ ਲਾਮਾ ਮੱਠ ਤੱਕ ਦੀ ਸੈਰ। ਜੈਸਲਮੇਰ ਦੇ ਕਿਲ੍ਹੇ ਤੋਂ ਲੈ ਕੇ ਰਿਸ਼ੀਕੇਸ਼ ਵਿੱਚ ਰਾਫਟਿੰਗ ਤੱਕ। ਕੇਰਲ ਦੇ ਪਾਣੀਆਂ ਤੋਂ ਲੈ ਕੇ ਕਰਨਾਟਕ ਦੇ ਰਾਸ਼ਟਰੀ ਪਾਰਕਾਂ ਤੱਕ। ਭਾਵੇਂ ਇਹ ਸੁਣਨ ਤੋਂ ਅਸਮਰੱਥ ਜੋੜਾ ਸੀ ਜਾਂ ਨੇਤਰਹੀਣ ਜੋੜਾ, ਵ੍ਹੀਲਚੇਅਰਾਂ 'ਤੇ ਯਾਤਰੀਆਂ, ਸਮੂਹਾਂ ਜਾਂ ਦੁਨੀਆ ਭਰ ਦੇ ਇਕੱਲੇ ਯਾਤਰੀ, ਇਹ ਸਾਰੀਆਂ ਮੰਜ਼ਲਾਂ ਉਨ੍ਹਾਂ ਦੁਆਰਾ ਸਰ ਕੀਤੀਆਂ ਗਈਆਂ ਹਨ। ਵੈਬੀਨਾਰ ਵਿੱਚ ਭਾਰਤ ਵਿੱਚ ਸੁਗਮਯ ਯਾਤਰਾ ਦੀਆਂ ਅਨੰਤ ਸੰਭਾਵਨਾਵਾਂ ਦਾ ਪ੍ਰਦਰਸ਼ਨ ਕੀਤਾ ਗਿਆ। ਵੈਬੀਨਾਰ ਵਿੱਚ ਭਾਰਤ ਅੰਦਰ ਵੱਖ-ਵੱਖ ਥਾਵਾਂ 'ਤੇ ਦਿੱਵਯਾਂਗਾਂ ਲਈ ਉਪਲਬਧ ਸੁਵਿਧਾਵਾਂ ਅਤੇ ਯਾਤਰਾ ਉਲੀਕਣ ਲਈ ਧਿਆਨਯੋਗ ਮਹੱਤਵਪੂਰਨ ਕਾਰਕਾਂ ਨੂੰ ਵੀ ਉਚੇਚੇ ਤੌਰ ‘ਤੇ ਦਰਸਾਇਆ ਗਿਆ ਸੀ।
ਇਸ ਪਿਛੋਕੜ ਵਿੱਚ, ਇਹ ਨੋਟ ਕਰਨਾ ਸਹੀ ਹੈ ਕਿ ਭਾਰਤ ਦਾ “ਦਿੱਵਯਾਂਗ ਅਧਿਕਾਰ ਕਾਨੂੰਨ,  2016” ਜੋ ਕਿ 2017 ਵਿੱਚ ਲਾਗੂ ਹੋਇਆ ਸੀ, ‘ਭਾਰਤ ਨੂੰ ਸਾਰਿਆਂ ਲਈ ਸਮਾਵੇਸ਼ੀ ਯਾਤਰਾ ਮੰਜ਼ਿਲ ਬਣਾਉਣ’ ਵੱਲ ਵੱਡਾ ਕਦਮ ਹੈ। ਇਸ ਕਾਨੂੰਨ ਵਿੱਚ ਸਰੀਰਕ ਨਕਾਰੇਪਨ ਦੀਆਂ ਮੌਜੂਦਾ 7 ਤੋਂ ਵਧਾ 21 ਕਿਸਮਾਂ ਨਾਲ ਵਾਧਾ ਤਾਂ ਕੀਤਾ ਹੀ ਗਿਆ ਪਰ ਨਾਲ ਹੀ ਦਿੱਵਯਾਂਗਜਨਾਂ ਦੇ ਸਸ਼ਕਤੀਕਰਨ ਅਤੇ ਸਮਾਜ ਵਿੱਚ ਉਨ੍ਹਾਂ ਦੀ ਪ੍ਰਭਾਵਸ਼ਾਲੀ ਤਰੀਕੇ ਨਾਲ ਸ਼ਮੂਲੀਅਤ ਦੇ ਨਾਲ-ਨਾਲ ਅਧਿਕਾਰਾਂ ਅਤੇ ਹੱਕਦਾਰੀ ਵਿੱਚ ਵੀ ਵਾਧਾ ਹੋਇਆ ਹੈ।
ਪਲੈਨਟ ਏਬਲਡ  ਸੰਗਠਨ ਦੀ ਸੰਸਥਾਪਕ ਨੇਹਾ ਅਰੋੜਾ ਨੇ ਇਸ ਵੈਬੀਨਾਰ ਨੂੰ ਸੰਚਾਲਿਤ ਕੀਤਾ ਸੀ, ਜੋ ਦਿੱਵਯਾਂਗਜਨਾਂ ਲਈ ਸੁਗਮਯ ਅਤੇ ਸਮਾਵੇਸ਼ੀ ਯਾਤਰਾ ਦੇ ਸਮਾਧਾਨ ਪ੍ਰਦਾਨ ਕਰਦਾ ਹੈ। ਉਸ ਦੀ ਸਹਾਇਤਾ ਸੰਕੇਤ ਭਾਸ਼ਾ ਮਾਹਿਰ ਨੇ ਕੀਤੀ ਜੋ ਨਾ ਸੁਣ ਸਕਣ ਵਾਲੇ ਭਾਗੀਦਾਰਾਂ ਨੂੰ ਦੂਜਿਆਂ ਦੀ ਗੱਲ ਸਮਝਾ ਰਹੇ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਤੇ ਦੱਖਣੀ ਅਫ਼ਰੀਕਾ ਗਣਰਾਜ ਦੇ ਰਾਸ਼ਟਰਪਤੀ ਦਰਮਿਆਨ ਟੈਲੀਫ਼ੋਨ ’ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਦੱਖਣੀ ਅਫ਼ਰੀਕਾ ਗਣਰਾਜ ਦੇ ਰਾਸ਼ਟਰਪਤੀ ਮਹਾਮਹਿਮ ਸਾਇਰਿਲ ਰਾਮਾਫ਼ੋਸਾ ਨਾਲ ਟੈਲੀਫ਼ੋਨ ’ਤੇ ਗੱਲਬਾਤ ਕੀਤੀ।
ਦੋਹਾਂ ਆਗੂਆਂ ਨੇ ਕੋਵਿਡ–19 ਮਹਾਮਾਰੀ ਕਾਰਨ ਘਰੇਲੂ, ਖੇਤਰੀ ਤੇ ਵਿਸ਼ਵ ਪੱਧਰ ’ਤੇ ਪੈਦਾ ਹੋਈਆਂ ਚੁਣੌਤੀਆਂ ਬਾਰੇ ਵਿਚਾਰ ਸਾਂਝੇ ਕੀਤੇ। ਉਨ੍ਹਾਂ ਨੇ ਆਪੋ–ਆਪਣੀ ਜਨਤਾ ਦੀ ਸਿਹਤ ਦੀ ਰਾਖੀ ਤੇ ਅਜਿਹੇ ਹਾਲਾਤ ਦੇ ਆਰਥਿਕ ਅਸਰ ਘਟਾਉਣ ਲਈ ਆਪਣੀਆਂ ਸਰਕਾਰਾਂ ਦੁਆਰਾ ਉਠਾਏ ਗਏ ਕਦਮਾਂ ਬਾਰੇ ਚਰਚਾ ਕੀਤੀ।
ਪ੍ਰਧਾਨ ਮੰਤਰੀ ਨੇ ਯਕੀਨ ਦਿਵਾਇਆ ਕਿ ਭਾਰਤ ਇਸ ਚੁਣੌਤੀਪੂਰਨ ਸਮੇਂ ਦੌਰਾਨ ਜ਼ਰੂਰੀ ਦਵਾਈਆਂ ਦੀਆਂ ਸਪਲਾਈਜ਼ ਨੂੰ ਯਕੀਨੀ ਬਣਾਉਣ ਲਈ ਦੱਖਣੀ ਅਫ਼ਰੀਕਾ ਦੀ ਹਰ ਸੰਭਵ ਮਦਦ ਕਰੇਗਾ।
ਪ੍ਰਧਾਨ ਮੰਤਰੀ ਨੇ ਮੌਜੂਦਾ ਮਹਾਮਾਰੀ ਦੇ ਜਵਾਬ ਵਿੱਚ ਅਫ਼ਰੀਕਨ ਯੂਨੀਅਨ ਦੇ ਮੁਖੀ ਦੀ ਮੌਜੂਦਾ ਹੈਸੀਅਤ ਨਾਲ ਮਹਾਦੀਪਾਂ ਨਾਲ ਕੀਤੇ ਜਾ ਰਹੇ ਤਾਲਮੇਲ ਲਈ ਰਾਸ਼ਟਰਪਤੀ ਰਾਮਾਫ਼ੋਸਾ ਵੱਲੋਂ ਨਿਭਾਈ ਜਾ ਰਹੀ ਸਰਗਰਮ ਭੂਮਿਕਾ ਦੀ ਸ਼ਲਾਘਾ ਕੀਤੀ।
ਭਾਰਤ ਤੇ ਅਫ਼ਰੀਕਾ ਦਰਮਿਆਨ ਸਦੀਆਂ ਪੁਰਾਣੇ ਦੋਸਤਾਨਾ ਸਬੰਧਾਂ ਅਤੇ ਲੋਕਾਂ ਦਰਮਿਆਨ ਹੋਣ ਵਾਲੇ ਵਟਾਂਦਰਿਆਂ ਨੂੰ ਚੇਤੇ ਕਰਦਿਆਂ ਪ੍ਰਧਾਨ ਮੰਤਰੀ ਨੇ ਵਾਇਰਸ ਵਿਰੁੱਧ ਸਾਂਝੇ ਅਫ਼ਰੀਕਨ ਯਤਨ ਨੂੰ ਭਾਰਤ ਦੀ ਮੁਕੰਮਲ ਹਿਮਾਇਤ ਦੇਣ ਦੀ ਗੱਲ ਆਖੀ।
ਕਾਰਪੋਰੇਟ ਮਾਮਲੇ ਮੰਤਰਾਲਾ
ਕੌਮੀ ਮਾਲੀ ਰਿਪੋਰਟਿੰਗ ਅਥਾਰਟੀ ਦੇ ਨਿਯੰਤਰਣ ਘੇਰੇ ਤਹਿਤ ਕੰਪਨੀਆਂ ਲਈ ਆਰਜ਼ੀ ਡਾਟਾਬੇਸ ਪ੍ਰਕਾਸ਼ਿਤ ਕੀਤਾ ਗਿਆ
ਕੌਮੀ ਮਾਲੀ ਰਿਪੋਰਟਿੰਗ ਅਥਾਰਟੀ ਕੰਪਨੀ ਐਕਟ ਦੀ ਧਾਰਾ—132 ਤਹਿਤ ਇੱਕ ਨਿਯੰਤਰੀ ਸੰਸਥਾ ਹੈ । ਜਿਸਦਾ ਕੰਮ ਕੰਪਨੀਆਂ ਦੁਆਰਾ ਅਕਾਊਂਟਿੰਗ ਅਤੇ ਆਡੀਟਿੰਗ ਮਾਣਕਾਂ ਦੀ ਪਾਲਣਾ ਨੂੰ ਦੇਖਣਾ ਹੈ । ਇਹਨਾਂ ਕੰਪਨੀਆਂ ਨੂੰ ਜਨਤਕ ਹਿੱਤ ਇਕਾਈਆਂ  ਕਿਹਾ ਜਾ ਸਕਦਾ ਹੈ । ਇਸ ਗਰੁੱਪ ਵਿੱਚ ਸਾਰੀਆਂ ਲਿਸਟਡ ਕੰਪਨੀਆਂ ਅਤੇ ਵੱਡੀਆਂ ਗੈਰ ਰਜਿਸਟਰਡ ਕੰਪਨੀਆਂ ਸ਼ਾਮਲ ਹਨ ।
ਇਸ ਅਧਿਕਾਰ ਪ੍ਰਤੀ ਜਿ਼ੰਮੇਵਾਰੀ ਨਿਭਾਉਣ ਲਈ ਐੱਨ ਐੱਫ ਆਰ ਏ ਕੰਪਨੀਆਂ ਤੇ ਆਡੀਟਰਾਂ ਦਾ ਇੱਕ ਸਹੀ ਅਤੇ ਪ੍ਰਮਾਣਿਤ ਡਾਟਾਬੇਸ ਕਾਇਮ ਕਰਨ ਦੇ ਅਮਲ ਵਿੱਚ ਹੈ, ਜੋ ਐੱਨ ਐੱਫ ਆਰ ਏ ਦੇ ਨਿਯੰਤਰੀ ਘੇਰੇ ਤਹਿਤ ਆਉਂਦੀਆਂ ਹਨ ।
ਇਸ ਡਾਟਾਬੇਸ ਨੂੰ ਸਥਾਪਿਤ ਕਰਨ ਵਿੱਚ ਕਈ ਮਹੱਤਵਪੂਰਨ ਕਦਮ ਜਿਵੇਂ ਮੁੱਢਲੇ ਡਾਟਾ ਸਰੋਤ ਦੀ ਪਛਾਣ ਅਤੇ ਪ੍ਰਮਾਣਿਕਤਾ ਅਤੇ ਵੱਖ ਵੱਖ ਸਰੋਤਾਂ ਪ੍ਰਾਪਤ ਡਾਟੇ ਦੀ ਰਿਕੰਸੀਲੀਏਸ਼ਨ  ਇਸ ਸੰਬੰਧ ਵਿੱਚ ਐੱਨ ਐੱਫ ਆਰ ਏ ਭਾਰਤ ਦੇ ਤਿੰਨ ਮਾਨਤਾ ਪ੍ਰਾਪਤ ਨੈਸ਼ਨਲ ਸਟਾਫ ਐਕਸਚੇਂਜਾਂ ਅਤੇ ਕਾਰਪੋਰੇਟ ਮਾਮਲੇ ਮੰਤਰਾਲਿਆਂ ਦੀ ਡਵੀਜ਼ਨ ਕਾਰਪੋਰੇਟ ਡਾਟਾ ਮੈਨੇਜਮੈਂਟ  ਨਾਲ ਗੱਲਬਾਤ ਕਰ ਰਿਹਾ ਹੈ ।
ਐੱਨ ਐੱਫ ਆਰ ਏ ਦੁਆਰਾ 31 ਮਾਰਚ 2019 ਤੱਕ ਕੰਪਨੀਆਂ ਅਤੇ ਉਹਨਾਂ ਦੇ ਆਡੀਟਰਾਂ ਦਾ ਆਰਜ਼ੀ ਡਾਟਾਬੇਸ ਇਕੱਠਾ ਕੀਤਾ ਗਿਆ ਹੈ । ਇਸ ਵਿੱਚ ਲੱਗਭਗ 6,500 ਕੰਪਨੀਆਂ , ਜਿਹਨਾਂ ਵਿੱਚ ਸੂਚੀਬੱਧ ਕੰਪਨੀਆਂ  ਅਤੇ ਗੈਰ ਸੂਚੀਬੱਧ ਕੰਪਨੀਆਂ  ਅਤੇ ਬੀਮਾ ਤੇ ਬੈਕਿੰਗ ਕੰਪਨੀਆਂ ਸ਼ਾਮਲ ਹਨ । ਇਹਨਾਂ ਕੰਪਨੀਆਂ ਵਿੱਚੋਂ ਕਈਆਂ ਦੇ ਆਡੀਟਰ ਵੇਰਵੇ ਵੀ ਇਕੱਠੇ ਕੀਤੇ ਗਏ ਹਨ, ਰਹਿੰਦੇ ਮਾਮਲਿਆਂ ਵਿੱਚ ਅਭਿਆਸ ਜਾਰੀ ਹੈ ।
ਉਹਨਾਂ ਟੀਚਿਆਂ ਨੂੰ ਪ੍ਰਾਪਤ ਕਰਨ , ਜਿਹਨਾਂ ਲਈ ਐੱਨ ਐੱਫ ਆਰ ਏ ਨੂੰ ਸੰਗਠਿਤ ਕੀਤਾ ਗਿਆ ਹੈ ਅਤੇ ਇਸ ਦੇ ਕੰਮ ਵਿੱਚ ਪਾਰਦਰਸ਼ਤਾ ਨੂੰ ਉਤਸ਼ਾਹਿਤ ਕਰਨ ਲਈ 31 ਮਾਰਚ 2019 ਨੂੰ ਐੱਨ ਐੱਫ ਆਰ ਏ ਦੀ ਵੈੱਬਸਾਈਟ ਤੇ  ਆਰਜ਼ੀ ਡਾਟਾ ਪ੍ਰਕਾਸਿ਼ਤ ਕੀਤਾ ਗਿਆ ਹੈ । ਇਹ ਇਸ ਆਰਜ਼ੀ ਡਾਟੇ ਨੂੰ ਹੋਰ ਡਾਟਾ ਅਤੇ ਜਾਣਕਾਰੀ ਇਕੱਤਰ ਕਰਨ ਦੇ ਅਧਾਰ ਤੇ ਅੱਗੋਂ ਅਪਡੇਟ / ਸੋਧਿਆ ਜਾਵੇਗਾ । ਇਸੇ ਤਰ੍ਹਾਂ 31 ਮਾਰਚ 2020 ਲਈ ਡਾਟਾਬੇਸ ਇਕੱਤਰ ਕਰਨ ਦੇ ਅਭਿਆਸ ਨੂੰ ਵੀ ਛੇਤੀ ਹੀ ਸ਼ੁਰੂ ਕੀਤਾ ਜਾਵੇਗਾ ।
ਜਹਾਜ਼ਰਾਨੀ ਮੰਤਰਾਲਾ
ਸਰਕਾਰ ਨੇ ਅੱਠ ਸਾਲ ਪੂਰੇ ਹੋਣ ‘ਤੇ ਡੀਡੀ ਨਿਊਜ਼ ਕਨਕਲੇਵ
ਕਨਕਲੇਵ ਦੇ ਦੂਜੇ ਦਿਨ ਕੇਂਦਰੀ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਹਿੱਸਾ ਲਿਆ
ਬੀਤੇ ਅੱਠ ਸਾਲ ਵਿੱਚ ਆਯੁਸ਼ ਦੀ ਰੂਪਰੇਖਾ ਵਿੱਚ ਵਿਸਤਾਰ ਹੋਇਆ ਹੈ ਅਤੇ ਇਸ ਨੇ ਭਾਰਤ ਅਤੇ ਵਿਦੇਸ਼ਾਂ ਵਿੱਚ ਵਿਸ਼ਵਾਸ ਵਧਿਆ ਹੈ: ਸ਼੍ਰੀ ਸਰਬਾਨੰਦ ਸੋਨੋਵਾਲ
ਕੇਂਦਰੀ ਮੰਤਰੀ ਨੇ ਪ੍ਰਧਾਨ ਮੰਤਰੀ ਗਤੀਸ਼ਕਤੀ ਦੇ ਤਹਿਤ ਮੰਤਰਾਲੇ ਦੇ ਤਾਲਮੇਲ ਨਜਰੀਏ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਕੇਂਦਰ ਸਰਕਾਰ ਦੇ ਅੱਠ ਸਾਲ ਪੂਰੇ ਹੋਣ ‘ਤੇ ਡੀਡੀ ਨਿਊਜ਼ 3 ਤੋਂ 11 ਜੂਨ, 2022 ਦੇ ਦੌਰਾਨ ਇੱਕ ਹਫਤੇ ਤੱਕ ਚਲਣ ਵਾਲੇ ਨਿਊਜ਼ ਕਨਕਲੇਵ ਦਾ ਆਯੋਜਨ ਕਰ ਰਿਹਾ ਹੈ, ਜਿਸ ਦਾ ਸਿਰਲੇਖ ‘ਅੱਠ ਸਾਲ ਮੋਦੀ ਸਰਕਾਰ: ਸੁਪਨੇ ਕਿੰਨੇ ਹੋਏ ਸਾਕਾਰ ’ ਹੈ। ਇਸ ਕਨਕਲੇਵ ਦੇ ਦੂਜੇ ਦਿਨ 4 ਜੂਨ 2022 ਨੂੰ ਕੇਂਦਰੀ ਪੋਰਟ, ਟ੍ਰਾਂਸਪੋਰਟ ਅਤੇ ਜਲਮਾਰਗ ਅਤੇ ਆਯੁਸ਼ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਹਿੱਸਾ ਲਿਆ।
ਆਪਣੇ ਇੰਟਰਵਿਊ ਦੇ ਦੌਰਾਨ ਕੇਂਦਰੀ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਕਿਹਾ ਕਿ ਇਹ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਦੂਰਦ੍ਰਿਸ਼ਟੀ ਹੈ ਜਿਸ ਵਿੱਚ ਆਯੁਸ਼ ਨੂੰ ਨਾ ਸਿਰਫ ਭਾਰਤ ਵਿੱਚ ਬਲਕਿ ਵਿਦੇਸ਼ਾਂ ਵਿੱਚ ਵੀ ਵਿਸ਼ਵਾਸ ਅਤੇ ਮਨਜ਼ੂਰ ਮਿਲੀ ਹੈ। ਉਹ, ਜਾਮਨਗਰ ਵਿੱਚ ਡਬਲਿਊਐੱਚਓ ਗਲੋਬਲ ਸੈਂਟਰ ਫਾਰ ਟ੍ਰੇਡੀਸ਼ਨਲ ਮੈਡੀਸਿਨ ਦੀ ਸਥਾਪਨਾ ਦੇ ਨਾਲ-ਨਾਲ ਭਾਰਤ ਨੇ ਪਾਰੰਪਰਿਕ ਮੈਡੀਕਲ ਦੇ ਵਿਕਾਸ ਲਈ ਸਾਰੇ ਦੇਸ਼ਾਂ ਦੀ ਅਗਵਾਈ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਹਮੇਸ਼ਾ ਯੋਗ ਦਾ ‘ਵਿਸ਼ਵਗੁਰੂ’ ਰਿਹਾ ਹੈ ਅਤੇ 25 ਕਰੋੜ ਤੋਂ ਅਧਿਕ ਲੋਕਾਂ ਦੀ ਭਾਗੀਦਾਰੀ ਦੇ ਨਾਲ ਅੰਤਰਰਾਸ਼ਟਰੀ ਯੋਗ ਦਿਵਸ ਮਨਾਉਣ ਦੀ ਯੋਜਨਾ ਹੈ।
ਪੋਰਟ ਟ੍ਰਾਂਸਪੋਰਟ ਅਤੇ ਜਲਮਾਰਗ ਖੇਤਰ ਵਿੱਚ ਪੋਰਟ ਦੇ ਆਧੁਨਿਕੀਕਰਣ ਅਤੇ ਪੀਐੱਮ ਗਤੀ ਸ਼ਕਤੀ ਦਾ ਜ਼ਿਕਰ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਲਈ ਕੁਸ਼ਲਤਾ ਅਤੇ ਸਮਰੱਥਾ ਦੋਨਾਂ ਦੇ ਮਾਮਲੇ ਵਿੱਚ ਆਪਣੇ ਬੰਦਰਗਾਹਾਂ ਦੀ ਮੁਕਾਬਲੇਬਾਜ਼ੀ ਨੂੰ ਹੁਲਾਰਾ ਜ਼ਰੂਰੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਕੇਂਦਰ ਸਰਕਾਰ ਪਿਛਲੀ ਉਨ੍ਹਾਂ ਸਰਕਾਰਾਂ ਦੁਆਰਾ ਉੱਤਰ ਪੂਰਬ ਦੀ ਉਮੀਦ ਨੂੰ ਦੂਰ ਕਰਨ ਲਈ ਪ੍ਰਤੀਬੱਧ ਹੈ ਜਿਨ੍ਹਾਂ ਨੇ ਨਿਹਿਤ ਹਿੱਤਾ ਨੂੰ ਲੈਕੇ ਅਸ਼ਾਂਤੀ ਪੈਦਾ ਕਰਨ ਨੂੰ ਪ੍ਰੋਤਸਾਹਤ ਦਿੱਤਾ।
ਪੂਰਾ ਇੰਟਰਵਿਊ ਦੇਖੋ: https://youtu.be/PFtxu_yZs7I
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਭਾਰਤੀ ਖੇਡ ਅਥਾਰਟੀ ਵੱਲੋਂ ਉਲੰਪਿਕ ਦੇ ਬੁਨਿਆਦੀ ਸੰਭਾਵੀ ਖਿਡਾਰੀਆਂ ਲਈ ਕੋਚਿੰਗ ਕੈਂਪ ਨੂੰ ਪ੍ਰਵਾਨਗੀ; ਰਾਸ਼ਟਰੀ ਸਕੁਐਡ ਨਿਸ਼ਾਨੇਬਾਜ਼ਾਂ ਲਈ ਕਾਰਨੀ ਸਿੰਘ ਸ਼ੂਟਿੰਗ ਰੇਂਜ ਖੋਲ੍ਹੀ
64 ਵੱਧ ਨਿਸ਼ਾਨੇਬਾਜ਼ਾਂ ਨੂੰ ਸਰਕਾਰੀ ਖ਼ਰਚੇ ’ਤੇ ਗੋਲੀ–ਸਿੱਕਾ ਤੇ ਨਿਸ਼ਾਨਾ ਦਿੱਤੇ ਜਾਣਗੇ
ਭਾਰਤੀ ਖੇਡ ਅਥਾਰਟੀ  ਨੇ 05 ਅਕਤੂਬਰ, 2020 ਤੋਂ ਰਾਸ਼ਟਰੀ ਸਕੁਐਡ ਨਿਸ਼ਾਨੇਬਾਜ਼ਾਂ ਲਈ ਕਾਰਨੀ ਸਿੰਘ ਸ਼ੂਟਿੰਗ ਰੇਂਜ ’ਚ ਸਿਖਲਾਈ ਸੁਵਿਧਾਵਾਂ ਦੀ ਬੇਨਤੀ ਨੂੰ ਪ੍ਰਵਾਨ ਕਰ ਲਿਆ ਹੈ। 64 ਵਾਧੂ ਨਿਸ਼ਾਨੇਬਾਜ਼ਾਂ ਨੂੰ ਸਰਕਾਰੀ ਖ਼ਰਚੇ ’ਤੇ ਗੋਲੀ–ਸਿੱਕਾ ਤੇ ਨਿਸ਼ਾਨਾ ਮੁਹੱਈਆ ਕਰਵਾਏ ਜਾਣਗੇ।
SAI ਨੇ ਨਵੀਂ ਦਿੱਲੀ ’ਚ ਪਹਿਲਾਂ ਹੀ NRAI ਦੇ ਕੋਰ ਗਰੁੱਪ ਦੇ ਨਾਲ–ਨਾਲ ਵਿਕਾਸਾਤਮਕ ਸਮੂਹ ਤੇ ਖੇਲੋ ਇੰਡੀਆ ਦੇ ਨਿਸ਼ਾਨੇਬਾਜ਼ਾਂ ਲਈ ਡਾ. ਕਾਰਨੀ ਸਿੰਘ ਸ਼ੂਟਿੰਗ ਰੇਂਜ  ਨੂੰ ਖੋਲ੍ਹ ਦਿੱਤਾ ਹੈ।
SAI ਉਲੰਪਿਕਸ ਲਈ ਨਿਸ਼ਾਨੇਬਾਜ਼ਾਂ ਦੀ ਤਿਆਰੀ ਵਾਸਤੇ ਇੱਕ ਸਮਰਪਿਤ ਕੈਂਪ ਦੀ ਜ਼ਰੂਰਤ ਨੂੰ ਵੀ ਸਮਝਦੀ ਹੈ ਅਤੇ ਉਹ NRAI ਦੇ ਉਨ੍ਹਾਂ ਕੋਰ ਗਰੁੱਪਸ ਲਈ ਕੋਚਿੰਗ ਕੈਂਪ ਵਾਸਤੇ ਸਿਧਾਂਤਕ ਤੌਰ ’ਤੇ ਸਹਿਮਤ ਹੋ ਗਈ ਹੈ, ਜੋ ਉਲੰਪਿਕ ਦੇ ਸੰਭਾਵੀ ਖਿਡਾਰੀਆਂ ਵਜੋਂ ਚੁਣੇ ਗਏ ਹਨ।
ਉਂਝ, ਕੋਵਿਡ–19 ਮਹਾਮਾਰੀ ਦੇ ਚੱਲ ਰਹੇ ਅਸਾਧਾਰਣ ਹਾਲਾਤ ਉੱਤੇ ਵਿਚਾਰ ਕਰਦਿਆਂ ਕੈਂਪ ਦੇ ਵੇਰਵਿਆਂ ਉੱਤੇ ਸਾਰੀਆਂ ਸਬੰਧਤ ਧਿਰਾਂ ਵੱਲੋਂ ਸਲਾਹ–ਮਸ਼ਵਰਾ ਕੀਤਾ ਜਾ ਰਿਹਾ ਹੈ। ਸੱਤ ਦਿਨਾਂ ਦੀਆਂ ਮੌਜੂਦਾ ਕੁਆਰੰਟੀਨ ਆਵਸ਼ਕਤਾਵਾਂ ਦੇ ਮੱਦੇਨਜ਼ਰ, ਖ਼ਾਸ ਤੌਰ ਉੱਤੇ ਜਦੋਂ ਨਿਸ਼ਾਨੇਬਾਜ਼ / ਸਹਾਇਕ ਸਟਾਫ਼ ਦੇਸ਼ ਦੇ ਵਿਭਿੰਨ ਹਿੱਸਿਆਂ ਤੋਂ ਯਾਤਰਾ ਕਰੇਗਾ, ਤਾਂ ਸ਼ੌਟਗਨ ਲਈ 10 ਦਿਨਾਂ ਦਾ ਛੋਟਾ ਕੈਂਪ ਲਾਉਣਾ ਸਹੀ ਨਹੀਂ ਸਮਝਿਆ ਗਿਆ ਸੀ। ਇਸ ਤੋਂ ਇਲਾਵਾ, ਹੋਟਲ ’ਚ ਰੁਕੇ ਨਿਸ਼ਾਨੇਬਾਜ਼ਾਂ ਅਤੇ ਰਾਸ਼ਟਰੀ ਰਾਜਧਾਨੀ ਖੇਤਰ ਵਿੱਚ ਰਹਿ ਰਹੇ ਘਰਾਂ ਤੋਂ ਯਾਤਰਾ ਕਰ ਰਹੇ ਨਿਸ਼ਾਨੇਬਾਜ਼ਾਂ ਲਈ ਕੁਆਰੰਟੀਨ ਦੀ ਪ੍ਰਕਿਰਿਆ ਲਈ ਚੁੱਕੇ ਜਾਣ ਵਾਲੇ ਕਦਮਾਂ ਬਾਰੇ ਵਿਚਾਰ ਕੀਤਾ ਜਾ ਰਿਹਾ ਹੈ।
ਇਸਪਾਤ ਮੰਤਰਾਲਾ
ਫਿਨਿਸ਼ਡ ਸਟੀਲ ਦੀ ਖਪਤ ਵਿੱਚ ਘਰੇਲੂ ਉਤਪਾਦਨ ਦਾ ਹਿੱਸਾ ਵਧਿਆ ਭਾਰਤ 2019-20 ਤੋਂ ਫਿਨਿਸ਼ਡ ਸਟੀਲ ਦਾ ਸ਼ੁੱਧ ਨਿਰਯਾਤ ਕਰ ਰਿਹਾ ਹੈ
ਪਿਛਲੇ ਤਿੰਨ ਸਾਲਾਂ ਦੌਰਾਨ ਫਿਨਿਸ਼ਡ ਸਟੀਲ ਦੀ ਖਪਤ ਅਤੇ ਘਰੇਲੂ ਉਤਪਾਦਨ ਅਤੇ ਆਯਾਤ ਦੀ ਖਪਤ ਦੇ ਹਿੱਸੇ ਦੇ ਵੇਰਵੇ ਹੇਠ ਦਿੱਤੇ ਗਏ ਹਨ ਅਤੇ ਮੌਜੂਦਾ ਸਾਲ ਇਹ ਦਰਸ਼ਾਉਂਦਾ ਹੈ ਕਿ ਫਿਨਿਸ਼ਡ ਸਟੀਲ ਦੀ ਖਪਤ ਵਿੱਚ ਘਰੇਲੂ ਉਤਪਾਦਨ ਦਾ ਹਿੱਸਾ ਵੱਧਦਾ ਜਾ ਰਿਹਾ ਹੈ: -
|
|
ਫਿਨਿਸ਼ਡ ਸਟੀਲ 
|
|
ਸਾਲ
|
|
ਖਪਤ
|
|
ਉਤਪਾਦਨ
|
|
ਆਯਾਤ
|
|
ਖਪਤ ਵਿੱਚ ਆਯਾਤ ਦਾ% ਹਿੱਸਾ
|
|
ਖਪਤ ਵਿੱਚ ਘਰੇਲੂ ਉਤਪਾਦਨ ਦਾ% ਹਿੱਸਾ
|
|
2018-19
|
|
98.71
|
|
101.29
|
|
7.84
|
|
7.9
|
|
92.1
|
|
2019-20
|
|
100.17
|
|
102.62
|
|
6.77
|
|
6.8
|
|
93.2
|
|
2020-21
|
|
94.89
|
|
96.20
|
|
4.75.
|
|
5.0
|
|
95.0
|
|
ਅਪ੍ਰੈਲ-ਜੂਨ, 2021|
|
24.85
|
|
26.23
|
|
1.16
|
|
4.7
|
|
95.3
|
|
ਸਰੋਤ: ਜੇਪੀਸੀ;ਆਰਜ਼ੀ
ਪਿਛਲੇ ਤਿੰਨ ਸਾਲਾਂ ਅਤੇ ਮੌਜੂਦਾ ਸਾਲ ਦੌਰਾਨ ਫਿਨਿਸ਼ਡ ਸਟੀਲ ਦੇ ਨਿਰਯਾਤ ਅਤੇ ਆਯਾਤ ਦੇ ਵੇਰਵਿਆਂ ਤੋਂ ਇਹ ਸੰਕੇਤ ਮਿਲਦਾ ਹੈ ਕਿ ਭਾਰਤ 2019-20 ਤੋਂ ਫਿਨਿਸ਼ਡ ਸਟੀਲ ਦਾ ਸ਼ੁੱਧ ਨਿਰਯਾਤ ਕਰ ਰਿਹਾ ਹੈ।
|
|
ਸਾਲ
|
|
ਫਿਨਿਸ਼ਡ ਸਟੀਲ 
|
|
ਆਯਾਤ
|
|
ਨਿਰਯਾਤ
|
|
2018-19
|
|
7.84
|
|
6.36
|
|
2019-20
|
|
6.77
|
|
8.36
|
|
2020-21
|
|
4.75
|
|
10.78
|
|
ਅਪ੍ਰੈਲ- ਜੂਨ, 2021|
|
1.16
|
|
3.56
|
|
ਸਰੋਤ: ਜੇਪੀਸੀ;ਆਰਜ਼ੀ
ਦੇਸ਼ ਵਿੱਚ ਸਟੀਲ ਦੀ ਮੰਗ ਮੁੱਖ ਤੌਰ ’ਤੇ ਘਰੇਲੂ ਉਤਪਾਦਨ ਦੁਆਰਾ ਪੂਰੀ ਕੀਤੀ ਜਾਂਦੀ ਹੈ ਅਤੇ ਪਿਛਲੇ ਤਿੰਨ ਸਾਲਾਂ ਤੋਂ ਖਪਤ ਵਿੱਚ ਆਯਾਤ ਦਾ ਪ੍ਰਤੀਸ਼ਤ ਹਿੱਸਾ ਹੌਲੀ-ਹੌਲੀ ਘਟ ਰਿਹਾ ਹੈ।
ਇਹ ਜਾਣਕਾਰੀ ਕੇਂਦਰੀ ਸਟੀਲ ਮੰਤਰੀ ਸ਼੍ਰੀ ਰਾਮ ਚੰਦਰ ਪ੍ਰਸਾਦ ਸਿੰਘ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਰੱਖਿਆ ਮੰਤਰਾਲਾ
ਭਾਰਤੀ ਹਵਾਈ ਸੈਨਾ ਐਕਸ ਡੈਜ਼ਰਟ ਫਲੈਗ VI ਵਿੱਚ ਹਿੱਸਾ ਲੈ ਰਹੀ ਹੈ
ਐਕਸ ਡੈਜ਼ਰਟ ਫਲੈਗ ਇੱਕ ਸਲਾਨਾ ਬਹੁ ਰਾਸ਼ਟਰੀ ਵੱਡੀ ਸੈਨਾ ਰੋਜ਼ਗਾਰ ਜੰਗੀ ਅਭਿਆਸ ਹੈ , ਜਿਸ ਦਾ ਆਯੋਜਨ ਯੁਨਾਇਟਿਡ ਅਰਬ ਅਮਾਰਾਤ ਏਅਰ ਫੋਰਸ ਵੱਲੋਂ ਕੀਤਾ ਗਿਆ ਹੈ । ਭਾਰਤੀ ਹਵਾਈ ਸੈਨਾ ਯੁਨਾਇਟਿਡ ਅਰਬ ਅਮਾਰਾਤ , ਅਮਰੀਕਾ , ਫਰਾਂਸ , ਸਾਉਦੀ ਅਰਬ , ਦੱਖਣ ਕੋਰੀਆ , ਬਹਿਰੀਨ ਦੀਆਂ ਹਵਾਈ ਸੈਨਾਵਾਂ ਨਾਲ ਐਕਰਸਾਈਜ਼ ਡੈਜ਼ਰਟ ਫਲੈਗ VI ਵਿੱਚ ਪਹਿਲੀ ਵਾਰ ਹਿੱਸਾ ਲੈ ਰਹੀ ਹੈ । ਇਹ ਅਭਿਆਸ ਯੂ ਏ ਈ ਦੇ ਅਲ—ਧਫਰਾ ਏਅਰਬੇਸ ਵਿੱਚ 03 ਮਾਰਚ ਤੋਂ 27 ਮਾਰਚ 2021 ਤੱਕ ਸੂਚੀਬੱਧ ਕੀਤਾ ਗਿਆ ਹੈ ।
ਭਾਰਤੀ ਹਵਾਈ ਸੈਨਾ 6 ਐੱਸ ਯੂ — 30 ਐੱਮ ਕੇ ਆਈ , 2 ਸੀ — 17 ਅਤੇ 1 ਆਈ ਐੱਲ — 78 ਟੈਂਕਰ ਏਅਰ ਕ੍ਰਾਫਟ , ਸੀ — 17 ਗਲੋਬ ਮਾਸਟਰ ਨਾਲ ਹਿੱਸਾ ਲੈ ਰਹੀ ਹੈ , ਜੋ ਆਈ ਏ ਐੱਫ ਦੀ ਇੰਡਕਸ਼ਨ — ਡੀ ਇੰਡਕਸ਼ਨ ਲਈ ਸਹਾਇਤਾ ਮੁਹੱਈਆ ਕਰਨਗੇ । ਐੱਸ ਯੂ — 30 ਐੱਮ ਕੇ ਆਈ ਹਵਾਈ ਜਹਾਜ਼ ਲੰਬੀ ਦੂਰੀ ਤੈਅ ਕਰੇਗਾ ਅਤੇ ਇਹ ਸਿੱਧਾ ਭਾਰਤ ਤੋਂ ਅਭਿਆਸ ਖੇਤਰ ਵਿੱਚ ਜਾਵੇਗਾ ਤੇ ਜਾਂਦਿਆਂ ਜਾਂਦਿਆਂ ਹੀ ਆਈ ਐੱਲ — 78 ਟੈਂਕਰ ਏਅਰ ਕ੍ਰਾਫਟ ਤੋਂ ਰਿਫਿਊਲਿੰਗ ਕਰੇਗਾ । ਇਸ ਅਭਿਆਸ ਦਾ ਮਕਸਦ ਹਿੱਸਾ ਲੈਣ ਵਾਲੀਆਂ ਸੈਨਾਵਾਂ ਨੂੰ ਸੰਚਾਲਨ ਅਭਿਆਸ ਮੁਹੱਈਆ ਕਰਨਾ ਹੈ , ਜਦਕਿ ਕੰਟਰੋਲ ਵਾਤਾਵਰਣ ਵਿੱਚ ਹਵਾਈ ਲੜਾਈ ਅਭਿਆਨ ਚਲਾਉਣ ਦੀ ਸਿਖਲਾਈ ਦਿੱਤੀ ਜਾਂਦੀ ਹੈ । ਹਿੱਸਾ ਲੈਣ ਵਾਲੀਆਂ ਸੈਨਾਵਾਂ ਨੂੰ ਆਪਸੀ ਸਹਿਮਤੀ ਨਾਲ ਵਧੀਆ ਅਭਿਆਸਾਂ ਦੇ ਅਦਾਨ ਪ੍ਰਦਾਨ ਦੇ ਨਾਲ ਨਾਲ ਸੰਚਾਲਨ ਸਮਰੱਥਾਵਾਂ ਨੂੰ ਵਧਾਉਣ ਦੇ ਮੌਕੇ ਮਿਲਣਗੇ ।
ਵੱਡੇ ਪੈਮਾਨੇ ਦੇ ਅਭਿਆਸ ਰਾਹੀਂ ਵਿਸ਼ਵ ਭਰ ਦੇ ਵੱਖ ਵੱਖ ਲੜਾਕੂ ਹਵਾਈ ਜਹਾਜ਼ ਭਾਰਤੀ ਹਵਾਈ ਸੈਨਾ ਸਮੇਤ ਹਿੱਸਾ ਲੈਣ ਵਾਲੀਆਂ ਸਾਰੀਆਂ ਸੈਨਾਵਾਂ ਨੂੰ ਜਾਣਕਾਰੀ ਅਦਾਨ ਪ੍ਰਦਾਨ ਕਰਨ ਦੇ ਵਿਲੱਖਣ ਮੌਕੇ ਸੰਚਾਲਨ ਸਮਰੱਥਾਵਾਂ ਨੂੰ ਵਧਾਉਣ ਦੇ ਤਜ਼ਰਬੇ ਅਤੇ ਅੰਤਰਕਾਰਜਸ਼ੀਲਤਾ ਮੁਹੱਈਆ ਕੀਤੇ ਜਾਣਗੇ । ਹਿੱਸਾ ਲੈ ਰਹੇ ਰਾਸ਼ਟਰਾਂ ਵੱਲੋਂ ਅਭਿਆਸਾਂ ਅਤੇ ਸੰਵਾਦ ਰਾਹੀਂ ਗਤੀਸ਼ੀਲ ਅਤੇ ਅਸਲੀ ਲੜਾਈ ਵਾਤਾਵਰਣ ਅੰਤਰਰਾਸ਼ਟਰੀ ਸੰਬੰਧਾਂ ਨੂੰ ਮਜ਼ਬੂਤ ਕਰਨ ਲਈ ਵੀ ਯੋਗਦਾਨ ਪਾਵੇਗਾ ।
ਪਿਛਲੇ ਦਹਾਕੇ ਤੋਂ ਭਾਰਤੀ ਹਵਾਈ ਸੈਨਾ ਲਗਾਤਾਰ ਬਹੁ ਰਾਸ਼ਟਰੀ ਸੰਚਾਲਨ ਅਭਿਆਸਾਂ ਵਿੱਚ ਹਿੱਸਾ ਲੈਂਦੀ ਆ ਰਹੀ ਹੈ ਅਤੇ ਲਗਾਤਾਰ ਆਯੋਜਿਤ ਕਰਦੀ ਰਹੀ ਹੈ , ਜਿਹਨਾਂ ਵਿੱਚ ਵਿਸ਼ਵ ਦੀਆਂ ਵਧੀਆ ਹਵਾਈ ਸੈਨਾ ਵਿਚਾਲੇ ਮਿਲ ਕੇ ਕੀਤੇ ਗਏ ਹਨ ।
ਏ ਬੀ ਬੀ / ਏ ਐੱਮ / ਏ ਐੱਸ / ਜੇ ਪੀ / ਐੱਮ ਐੱਸ
(Visitor Counter : 172